תקנות החשמל (סדרי הדין של ועדת עררים)

{{ח:התחלה}}
{{ח:כותרת|תקנות החשמל (סדרי הדין של ועדת עררים), תשט״ו–1955}}
{{ח:קטע3||תקנות בדבר סדרי הדין של ועדת עררים}}

{{ח:פתיח-התחלה}}
{{ח:תיבה|ק״ת תשט״ו, 598|תקנות החשמל (סדרי הדין של ועדת עררים)|https://olaw.org.il/takanot/takanot-0500.pdf}}; {{ח:תיבה|תשט״ז, 432|תיקון|https://olaw.org.il/takanot/takanot-0578.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק החשמל#סעיף 7|סעיף 7(ג)}} {{ח:חיצוני|חוק החשמל|לחוק החשמל, תשי״ד–1954}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”ועדה“ – ועדת עררים שנתמנתה על פי {{ח:חיצוני|חוק החשמל#סעיף 7|סעיף 7 לחוק}};
{{ח:ת|סוג=הגדרה}} ”ערר“ – ערר שהוגש על פי {{ח:חיצוני|חוק החשמל#סעיף 8|סעיף 8 לחוק}};
{{ח:ת|סוג=הגדרה}} ”החלטת המנהל“ – החלטת המנהל שניתנה על פי {{ח:חיצוני|חוק החשמל#סעיף 6|סעיף 6 לחוק}}.

{{ח:סעיף|2|הגשת ערר}}
{{ח:ת}} הערר יוגש בכתב לועדה תוך שלושים יום מיום מסירת החלטת המנהל לעורר, אך יושב ראש הועדה רשאי להאריך את הזמן להגשת הערר, אם יראה סיבה מספקת לכך.

{{ח:סעיף|3|פרטי הערר}}
{{ח:תת|(א)}} בכתב הערר יפורטו:
{{ח:תתת|(1)}} שמו של העורר, תיאורו, משלח ידו ומענו, והמען למסירת מסמכים;
{{ח:תתת|(2)}} התאריך שבו נמסרה החלטת המנהל לעורר;
{{ח:תתת|(3)}} הנימוקים אשר עליהם מבסס העורר את עררו, כל נימוק בפסקה מיוחדת ובקיצור.
{{ח:תת|(ב)}} הערר יהא חתום ביד העורר או בא כוחו.
{{ח:תת|(ג)}} לכתב יצורף העתק החלטת המנהל שעליה הוא עורר.
{{ח:תת|(ד)}} המנהל יצויין בכתב הערר כמשיב.

{{ח:סעיף|4|מסירת העתקים|תיקון: תשט״ז}}
{{ח:תת|(א)}} העורר חייב להגיש לועדה את המסמכים שלהלן בארבעה העתקים:
{{ח:תתת|(1)}} כתב הערר;
{{ח:תתת|(2)}} החלטת המנהל שעליה הוא עורר.
{{ח:תת|(ב)}} הוגש כתב הערר לועדה, ימסור יושב ראש הועדה למשיב העתק אחד ממנו ומהמסמכים שצורפו לו למשיב.

{{ח:סעיף|5|תשובת המשיב|תיקון: תשט״ז}}
{{ח:תת|(א)}} המשיב רשאי להגיש לועדה, תוך שבעה ימים מהיום שבו נמסר לו העתק מכתב הערר, תשובה בכתב בארבעה העתקים.
{{ח:תת|(ב)}} התשובה תיחתם ביד המשיב או בא כוחו.
{{ח:תת|(ג)}} הוגשה תשובת המשיב כאמור בתקנה זו, ימסור יושב ראש הועדה לעורר העתק מהתשובה.

{{ח:סעיף|6|החלטה על יסוד החומר בכתב}}
{{ח:ת}} ויתרו העורר והמשיב להשמיע טענותיהם בפני הועדה, רשאית הועדה לתת את החלטתה על יסוד החומר בכתב שהובא בפניה.

{{ח:סעיף|7|קביעת מועד לשמיעת הערר}}
{{ח:ת}} לא ויתרו הצדדים כאמור {{ח:פנימי|סעיף 6|בתקנה 6}} או החליט יושב ראש הועדה להזמין את הצדדים, ייקבע, כתום חמישה עשר יום מיום הגשת הערר, מועד לשמיעתו ותימסר לצדדים על כך הודעה מוקדמת של שבעה ימים לפחות.

{{ח:סעיף|8|הזמנת עדים וחקירתם}}
{{ח:תת|(א)}} כל צד רשאי על פי בקשה להזמין אנשים שנוכחותם לפני הועדה דרושה כדי להעיד או להמציא מסמכים.
{{ח:תת|(ב)}} הצד המזמין עד יחקור אותו. הצד האחר רשאי לחקרו בחקירה שכנגד והצד המזמין רשאי לחקרו בחקירה חוזרת בענינים הנובעים מאותה חקירה שכנגד.

{{ח:סעיף|9|טענות הצדדים}}
{{ח:תת|(א)}} הועדה תשמע תחילה את טענות העורר ולאחר מכן את טענות המשיב.
{{ח:תת|(ב)}} הועדה רשאית, ככל שהדבר ייראה לה, להתיר לעורר להשיב על טענות המשיב.

{{ח:סעיף|10|החלטת הועדה}}
{{ח:תת|(א)}} החלטת הועדה תיערך בכתב ותיחתם ביד היושב ראש וחברי הועדה.
{{ח:תת|(ב)}} העתק ההחלטה, מאושר ביד יושב ראש הועדה, יימסר לעורר ולמשיב בסמוך ככל האפשר למתן ההחלטה.

{{ח:סעיף|11|מיזוג עררים}}
{{ח:ת}} הועדה רשאית למזג עררים התלויים ועומדים לפניה, לדון בהם במשותף ולתת החלטה אחת בכולם, אם כרוכות בהם אותן בעיות חוק או אותן בעיות עובדה או כרוכות בהם בעיות חוק או בעיות עובדה דומות.

{{ח:סעיף|12|צירוף צדדים}}
{{ח:ת}} הועדה רשאית בכל שלב של מהלך הדיון לצרף, על פי בקשת העורר או המשיב או אדם מעוניין כעורר או כמשיב בערר שלפניה, כל אדם הנראה לה מעוניין בו.

{{ח:סעיף|13|מסירה}}
{{ח:ת}} מסירת ערר, תשובה, החלטת הועדה לפי תקנות אלה תהא כדין, אם נמסרה לידי האדם שאליו היא מכוונת, או נמסרה במקום מגוריו או במקום עסקו הרגילים או הידועים לאחרונה לידי אחד מבני משפחתו הבוגרים או לידי אדם בוגר העובד או המועסק שם, או נשלחה בדואר במכתב רשום הערוך אל אותו אדם לפי כתבתו במקום מגוריו או במקום עסקו הרגילים או הידועים לאחרונה, או הוצגה במקום בולט באחד המקומות האמורים.

{{ח:סעיף|14|השם}}
{{ח:ת}} לתקנות אלה ייקרא ”תקנות החשמל (סדרי הדין של ועדת עררים), תשט״ו–1955“.

{{ח:חתימות|ט׳ בשבט תשט״ו (1 בפברואר 1955)}}
* '''פנחס רוזן'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]